|  |  |
| --- | --- |
| **Råd** | Eidsberg felles menighetsråd |
| **Møtedato** | 13.09.22 |
| **Møtetid** | 1800-2100 |
| **Møtested** | Trømborg menighetshus |

**Til stede:** Ragnhild Kruse, Kari Kvernhusengen Undeland , Ole Martin Glomsrud, Svein Østevik, Anne Grete Bredholt, Tore Mysen, Synnøve Svensson, Gunnar Øvstegård, Bjørn Solberg

**Meldt forfall:** Synnøve Lundeby

**Sakliste**

**Sak 46 /22 Godkjenning av møtebok fra forrige møte og godkjenning av innkalling til dette møte.**

Vedtak: Møtebok, innkalling og sakliste godkjennes.

**Sak 47/22 Orienteringssaker**

1. Fra fungerende sogneprest. Ros til menighetsrådet, rådet gjør en god jobb.
2. Fra leder: Info om Tyndelsruds legat. Legatet skal brukes til å vedlikeholde deres grav og forskjønnelse av kirkegården. 30 000 står som egenkapital.

Anette Kanel, ny sogneprest har kjøpt bolig i Rakkestad.

Det ble en fin pilegrimsvandring fra Trømborg til Eidsberg.

1. Erfaringer etter utdeling av 4-årsbok. Flott pyntet av bygdekvinnelaget. I Mysen var det kun 4 frammøtte fireåringer, det er en lav prosentandel. Tre i Hærland, syv i Trømborg, Eidsberg kun to.

Vedtak: Tas til orientering.

**Sak 48/22 Praktiske saker**

1. Avskjedsgudstjenesten prosten. 02.10.,  
   Klargjøring på MMHB, suppe er bestilt.  
    Lørdag: Ole Martin, Synnøve treffes på MMHB kl 10.00

Søndag: Kari, Anne Grethe, Ragnhild

1. 50-årskonfirmantene. Kirkekomiteene har ansvar.
2. Konfirmantpresentasjonene arrangeres med kirkekaffe og foreldremøte etter gudstjenestene.
3. Innsettelse av ny sogneprest.30.10. i Hærland + MMHB
4. Misjonssamling 20.10. i Eidsberg kirkestue.
5. Inspirasjonssamling for klokkere, kirkeverter m.m. MMHB 20.10. Gjelder hele Indre Østfold kommune.
6. Alle Helgen.  
   Gudstjenester, solister, konsert OK.  
   Hvor mye/lenge åpne kirker??
7. Barnehagen; noen nyheter. Nye regler rammer barnehagen slik at de ikke kan drive på to plasser. Barna som går på Hebron flyttes til Skogstjerna i Trømborg.

Vedtak: Gjennomgangen tas til orientering.

**Sak 49/22 Ansettelse av ny prost.** Stillingen er utlyst. Søknadsfrist 02.10.  
 Eidsberg felles menighetsråd skal oppnevne 1 representant til innstillingsrådet, som også foretar intervjuene.  
 Teamsmøte for menighetsrådene 17.10., med presentasjon av kandidatene.  
 MR har frist til 25.10. med å uttale seg, dette blir da en sak på MR-møtet 18.10.  
  
 Vedtak: Menighetsrådet oppnevner Bjørn Solberg som medlem av Innstillingsrådet.

**Sak 50/22: Kirkevalget 2023/ ev sammenslåing av de 4 sognene til 1 sogn.**

Vi hadde en første orientering om valget på forrige møte. Da dukket spørsmålet om å slå sammen de 4 sognene til 1, og vi ble enige om å drøfte saken ordentlig på dette møtet.

Jeg legger ved noen av sakspapirene fra, da saken var opp forrige gang, de fleste realitetene er de samme, men noe er endret, særlig at ordningen med felles menighetsråd nå er en permanent ordning; vi trenger ikke søke om å få ordningen forlenget for 4 nye år. Og så er ikke Eidsberg lenger et eget fellesrådsområde, vi er en del av Indre Østfold. Om følelsene er like sterke som for 4 år siden vet jeg ikke, det har kanskje noen av dere mer innsikt i.

Jeg ser for meg følgende saksgang:

* Saken drøftes på møtet 13.09. Der bestemmer vi om vi vil gå videre med en sammenslåingsprosess.
* Saken må forelegges menighetsmøtene i alle de 4 sognene. Menighetsmøtet skal uttale seg, men har ikke noen avgjørelsesmyndighet.
* Menighetsrådet vedtar å sende, ev. ikke sende, søknad til bispedømmerådet om sammenslåing. Bispedømmerådet avgjør dette; jfr. kirkeordningen.

**Vedtak: Menighetsrådet vedtar å innkalle til menighetsmøte 19.10 klokken 19.00 på MMHB der alle sognene kan møtes og si sin mening.**

**Sak 52//22: Kirkevalget 2023; regler som gjelder uansett.**MR må oppnevne en nominasjonskomite på min. 3 medlemmer

Fristen for å levere lister er 30. april  
Det er mulig med supplerende nominasjon  
Det er lov å stille alternative lister

Vedtak: Tas til orientering

**Sak 53/22 Eventuelt.**

Forespørsel fra Richard Narvestad om noen kunne tenke seg å jobbe dugnad på kirkegårdene om våren. Menighetsrådet er positive til dette.

Er det planer for minnelund andre steder i kommunen enn på Mysen? Det er ingen konkrete planer. Kostnaden pr minnelund er beregnet til 400-500 000 kroner.

Trømborg kirkekomite ønsker å flytte en av kirkebenkene ut i våpenhuset for å få bedre plass til rullestoler. Komiteen ønsker også å stille ut flere gamle instrumenter, såkalt salmodikon bak i kirken.

Referent Kari Undeland

Bjørn Solberg

leder i menighetsrådet

Sak 44 om ev sammenslåing av sognene

Når det gjelder menighetsmøtets myndighet fastslår kirkeordningen følgende:

### 14.Menighetsmøtets oppgaver

Menighetsmøtet avgjør saker om innføring av gudstjenstlige bøker i kirken når Kirkemøtet har overlatt spørsmålet til menighetsmøtets avgjørelse. Menighetsmøtet avgjør også andre saker som etter nærmere bestemmelse av Kirkemøtet eller andre kirkelige organer blir overlatt til menighetsmøtets avgjørelse.

Før vedkommende myndighet treffer avgjørelse, skal menighetsmøtet gis anledning til å uttale seg om oppføring eller nedlegging av kirke og om deling, sammenslåing eller andre endringer i grensene for sokn.

For øvrig gir menighetsmøtet uttalelse når kirkelige myndigheter ber om det eller når menighetsmøtet av eget tiltak ønsker å uttale seg.

Dette notatet fra 2018 beskriver mulige alternativ og noen fordeler og ulemper, + noen kommentarer fra 2022.

TIL MENIGHETSRÅDET

NOTAT OM FREMTIDIG ORGANISERING AV MENIGHETSRÅD I EIDSBERG FELLESRÅDSOMRÅDE

I Eidsberg fellesrådsområde er det fra 2015 ett felles menighetsråd, men det er fortsatt fire sogn. Menighetsrådet er valgt etter «senatsmodellen», med to medlemmer fra hvert sogn, uavhengig av hvor mange kirkemedlemmer det er i hvert sogn. Ved valget kunne man bare stemme på listen/kandidatene fra det sognet man var bosatt i.

I alle de fem kommunene som skal utgjøre den nye Indre Østfold kommune, er det ett menighetsråd, selv om det bare er Askim som har ett sogn. Trøgstad har hatt ordningen i 3 perioder, de andre er inne i sin første periode. Trøgstad planlegger (må) å slå sammen de to sognene til ett, Spydeberg planlegger det samme. Som vi er kjent med, har Rakkestad slått sammen de tre sognene til ett, men det skjedde så sent at menighetsrådet også der er satt sammen etter senatsmodellen.

Menighetsrådet i Eidsberg må i god tid før valget i 2019 (antakelig i løpet av 2018) avgjøre hvilken ordning vi ønsker fra og med valget i 2019. Slik jeg ser det, er det fire alternativ:

1. Vi går tilbake til ordningen med fire menighetsråd.
2. Vi beholder nåværende ordning.
3. Vi beholder ordningen med ett råd for fire sogn, men der menighetsrådet får ansvaret for økonomien.
4. Vi velger å slå sammen de fire sognene til ett sogn, med ett menighetsråd.

Litt om alternativene:

1. Å gå tilbake til fire råd vi de fleste se på som et tilbakeskritt. Bare det å finne kandidater til fire råd er vanskelig, og når det er slik at prestene, ungdomsdiakonen, menighetspedagogen og kantoren arbeider i hele Eidsberg, er det ikke naturlig å ha fire råd. Det at vi skal inne i en større kommune, med ett nytt fellesråd, tilsier også at vi ikke bør gå tilbake til fire råd i Eidsberg. Ikke aktuelt å bruke tid på det altaernativet.
2. Vi har vent oss til dagens ordning, men fortsatt er ikke alt avklart; hva gjør rådet, hva gjør komiteene? Akkurat det finner vi ut av ettersom tiden går, men det er en større utfordring at sognene har separate økonomier, og det er en utfordring rent formelt at kirkekomiteene sitter med eieransvar i to menighetshus, og disponerer en del fond. Jeg har forstått at dette var viktig i 2014-15, skulle man ha ett råd, skulle kirkekomiteene ha selvstendig økonomi.   
   Dette svekker menighetsrådets muligheter til å styre, og det er også formelt tvilsomt at en kirkekomite som jo er oppnevnt, ikke valgt, og ikke formelt ansvarlig overfor noen, kan sitte med ansvaret for en gjeld på 1,3 mill; slik det er i Mysen.  
     
   Her har det jo skjedd en tillemping. Utfordringen er at et felles menighetsråd ikke har eget organisasjonsnummer.
3. En ordning der sognene består, men der menighetsrådet har det fulle økonomiske ansvaret, vil være i tråd med det som egentlig er tanken med ett felles menighetsråd. Menighetsrådet er et valgt organ, med ansvar og oppgaver etter kirkeloven, og det er da rimelig at rådet har det økonomiske ansvaret og det ansvaret som det er å eie hus, helt eller delvis.  
     
   Dette betyr ikke at man kan se bort fra betingelser/statutter i gaver som er gitt til en kirke eller et sogn. Pengene menigheten får fra Sigrid og K.A. Mysens fond skal brukes i Mysen, fortrinnsvis i Mysen kirke. Tilsvarende gjelder for gaven til Hærland og Trømborg. Men det bør være menighetsrådet som har det formelle ansvaret, og som disponerer midlene i tråd med statuttene.
4. En overgang til ett sogn er selvsagt et større skritt, men det har altså gått greit i Rakkestad, og det har gått greit andre steder. Med ett sogn får vi en smidigere ordning enn alternativ 3), samtidig som vi selvsagt skal ha kirkekomiteer med en del praktiske oppgaver, og med alle muligheter til å utvikle og drive menighetsarbeid i sin del av det nye, større sognet.

Veien videre:

Saken drøftes på menighetsrådets møter i januar og 1. mars. Saken drøftes også på menighetens årsmøte i slutten av april. Videre må det legges frem konkrete alternativ, og disse må presenteres og drøftes på menighetsmøter, enten før sommeren eller i september.

Det må videre avklares hvilke frister som gjelder. En slik sak skal antakelig avgjøres i kirkerådet, og før det skal den innom bispedømmerådet. Fristen for å levere liste(r) til menighetsrådsvalget i 2019 er 1. mai 2019, men vi må jo lenge før det tidspunktet ha avgjort om det skal velges 8 personer fra en liste, eller 4x2 personer, som i 20

**Saksframlegg til MR i november 2018**

**EIDSBERG FELLES MENIGHETSRÅD**

**Sak xx/18: Søknad om å forlenge forsøket med ett menighetsråd for 4 sogn.**

Som menighetsrådet er kjent med, er den ordningen vi har hatt siden 2015 en forsøksordning. Kirkeordningen forutsetter at det i hvert sogn er et menighetsråd, men det kan søkes om forsøk med ett råd for to eller flere sogn. Dette kan imidlertid ikke være en fast ordning, slik kirkeloven er i dag.

Menighetsrådet har fått brev fra Kirkerådet om at vi må søke om forlengelse i 4 nye år, dersom vi ønsker det. Alternativt kan menighetsrådet søke om å slå sammen de 4 nåværende sognene til ett sogn, eller vedta å gå tilbake til normalordningen med ett menighetsråd for hvert av de 4 sognene.

Saken har vært forelagt menighetsmøtene i hvert av de 4 sognene. Kort oppsummert var meningene slik:

- Menighetsmøtet i Trømborg ønsket å overlate saken til  
 menighetsrådet uten å signalisere noe standpunkt.

- Menighetsmøtet i Hærland ønsket ikke sammenslåing til ett sogn.

- Menighetsmøtet i Mysen ønsket sammenslåing til ett sogn.

- Menighetsmøtet i Eidsberg ønsket ikke sammenslåing til ett sogn.

Menighetsmøtene har uttalerett, men menighetsrådet fatter sitt vedtak på fritt grunnlag.

Denne saken dreier seg både om en formell ordning og om en rekke praktiske forhold. Den ordningen vi har nå, vil mange hevde fungerer greit, men at det er behov for å klargjøre noen praktiske ordninger. Det er f.eks. litt uklart hva som er kirkekomiteenes ansvarsområde, og det er ikke godt nok klarlagt hvilket ansvar menighetsrådets har overfor hus som menighetene eier, f.eks. Mysen menighetshus Betania og Trømborg menighetshus. Det kan også reises spørsmål om ordningen med at hvert sogn har 2 medlemmer i menighetsrådet er demokratisk, når de 4 sognene har ulikt medlemstall.

Kirkevergen foreslår derfor at menighetsrådet på møtet 07.11. gjør vedtak om at man vil/ikke vil søke om forlengelse av nåværende prøveordning, og at de praktiske problemstillinger som kort er omtalt ovenfor, blir behandlet på neste møte.

**Forslag til vedtak:**

1. Menighetsrådet ønsker å søke om forlengelse av nåværende prøveordning med ett felles menighetsråd for de fire sognene i nåværende Eidsberg kommune.
2. Menighetsrådet vil på neste møte behandle den konkrete søknaden til bispedømmerådet.

Her er selve søknaden (som ble innvilget)

EIDSBERG FELLES MENIGHETSRÅD

Kirkerådet  
Boks 799 Sentrum

0106 Oslo

Mysen 11.12.2018

**SØKNAD OM FORLENGELSE AV ORDNINGEN MED ETT FELLES MENIGHETSRÅD FOR FIRE SOGN**

Vi viser til brev fra Kirkerådet av 14.05.2018, ref. 17/04357-21 ae 346, og til brev fra Borg bispedømmeråd av 18.09.18, ref 18/01787-7.

I Eidsberg fellesrådsområde er det fire sogn. Etter valget i 2015 har det vært et felles menighetsråd for de fire sognene med to medlemmer fra hvert sogn. De samme medlemmene utgjør også den folkevalgte delen av Eidsberg kirkelige fellesråd. I tillegg til menighetsrådet er det en kirkekomite i hvert sogn, og flere utvalg med ansvar for et arbeidsområde. Sognene har hatt selvstendig økonomisk ansvar.

Menighetsrådet har i flere møter dette året drøftet hvilken ordningen vi ønsket etter kirkevalget 2019, herunder et møte med representant for Rakkestad sogn, der man i inneværende valgperiode har slått sammen tre sogn til ett.

Høsten 2018 har det blitt avholdt menighetsmøter i de fire sognene. Deltakelsen har vært lav. Ett sogn, Mysen, ønsket sammenslåing, ett sogn, Trømborg, ønsket ikke å gi noe tydelig signal, mens to sogn, Eidsberg og Hærland uttrykte tydelig motstand mot sammenslåing. Ønsket her var at nåværende ordning bør fortsette i ytterligere fire år, ev. med noen justeringer.

Ingen har på menighetsmøter, menighetens årsmøter, eller gjennom henvendelser til menighetsrådet tatt til orde for å gå tilbake til en ordning med fire menighetsråd.

Til orientering er det slik at fem kommuner i vårt område slås sammen til én fra 01.01.20, dermed slås fem fellesråd sammen til ett. Denne relativt store endringen blir av flere brukt som argument for at vi bør vente med å slå sammen de fire sognene i Eidsberg, det blir store nok endringer med sammenslåingen av fellesrådene. Videre har menighetsrådet behandlet Kirkerådets forslag til kirkeordning; der foreslås det at den prøveordningen vi har hatt i inneværende valgperiode, kan bli en permanent ordning. Flere har ment at vi i Eidsberg bør avvente et vedtak om dette, før vi slår sammen sognene.

Menighetsrådet hadde en avsluttende drøfting av saken på sitt møte 04.12.18, og gjorde slikt vedtak:

*Menighetsrådet ønsker å søke om forlengelse av nåværende prøveordning med ett felles menighetsråd for de fire sognene i nåværende Eidsberg kommune, med den begrunnelse som ligger i vedlagte forslag*.

Saksfremlegget til menighetsrådet 04.12. ligger vedlagt. Der ligger begrunnelsen for vedtaket, og der er det også redegjort for at selv om nåværende ordning beholdes som prinsipp, er det ønskelig med noen praktiske og formelle endringer. De viktigste er:

* Forholdet mellom menighetsråd og kirkekomite må avklares og formaliseres. Kirkekomiteene oppnevnes formelt av menighetsrådet.
* Menighetsrådet får ansvaret for å oppnevne husstyrer og andre utvalg der menighetsrådet har/kan få et økonomisk ansvar.
* Det er menighetsrådet som formelt søker om og disponerer midler fra fond og stiftelser, også der disse er øremerket et sogn eller en kirke.

I brevet av 14.05.18 står det at «Dersom det er endringer i sammensetningen av rådet og/eller dets funksjoner/fullmakter, er det viktig at dette beskrives....»

I vårt tilfelle vil det ikke være noen endringer i sammensetningen av rådet. Men forholdet til kirkekomiteene, og dermed ansvaret for det som skjer i sognene, blir tydeligere, og formelt vil menighetsrådets myndighet over sognenes økonomi styrkes, sammenlignet med det som er skrevet i søknaden fra 2015.

**Eidsberg felles menighetsråd søker med dette om forlengelse av ordningen med ett felles menighetsråd for de fire sognene Eidsberg, Hærland, Mysen og Trømborg, med de justeringer som følger av saksframlegget til møtet 04.12.18.**

Med vennlig hilsen

Bjørn Solberg  
Leder i Eidsbergfelles menighetsråd

Kopi: Borg bispedømmeråd

Vedlegg: Søknaden fra 2015  
 Saksframlegg til menighetsrådet 04.12.18  
 Protokoll fra menighetsrådets møte 04.12.18

Sak 52; Kirkevalgreglene, et par nye bestemmelser

Valgstyret skal legge til rette for forhåndsstemmegivning etter en gudstjeneste minst én søndag i perioden for forhåndsstemmegivningen.

Det legges opp til en felles dag med forhåndsstemming i hele landet.

I alle kommuner bør det være mulig å forhåndsstemme 2 timer/uken fra 10. august.